
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»

 ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ
1. Ընթացիկ իրավիճակը և իրավական ակտի ընդունման անհրաժեշտությունը, առաջարկվող կարգավորման բնույթը

  Հույժ գաղտնի:
2. Առաջարկվող կարգավորումները

Նախագծով առաջարկվում է ՀՀ 2026 թվականի պետական բյուջեում կատարել վերաբաշխում՝ ՀՀ արտաքին հետախուզության ծառայության 1237 «Արտաքին հետախուզություն» ծրագրի 11001 «Արտաքին հետախուզական գործունեության կազմակերպում» միջոցառման 4861 «Այլ ծախսեր» տնտեսագիտական դասակարգման հոդվածից 1,912.7 հազար դրամ նվազեցնել և ուղղել ՀՀ արտաքին գործերի նախարարության 1128 «Օտարերկրյա պետություններում ՀՀ դիվանագիտական ծառայության մարմինների գործունեության կազմակերպում և իրականացում» ծրագրի 11001 «Օտարերկրյա պետություններում և միջազգային կազմակերպություններում հավատարմագրված ՀՀ դիվանագիտական ծառայության մարմինների գործունեության իրականացում» միջոցառման 4861 «Այլ ծախսեր» տնտեսագիտական դասակարգման հոդվածին:
3. Նախագծի մշակման գործընթացում ներգրավված ինստիտուտները և անձիք. 
Նախագիծը մշակվել է ՀՀ արտաքին հետախուզության ծառայության և ՀՀ արտաքին գործերի նախարարության կողմից:
4. Իրավական ակտն ընդունելու դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին. 
Որոշման նախագծի ընդունման արդյունքում հաջորդող տարիներին ՀՀ արտաքին գործերի նախարարության բյուջետային ծախսերը կավելանան 10,000.0 ԱՄՆ դոլարին համարժեք դրամով: 
5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ: 
Նախագծի ընդունումը բխում է ՀՀ կառավարության 2021-2026թթ. ծրագրի 6.7 կետով սահմանված պետական գույքի արդյունավետ կառավարման դրույթներից: 
6. Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին. 
Նախագծի ընդունմամբ այլ իրավական ակտերում փոփո​խութ​յուն​ներ կամ լրացում​ներ կատարելու ան​հրաժեշտությունը բացակայում է:
